શહેરમાં ટ્રાફિકની સમસ્યા માથાના દુખાવા સમાન થઇ ગઇ છે. લોકો આડેધડ વાહન પાર્ક કરે છે, જેના કારણે પણ ટ્રાફિકની સમસ્યા સર્જાય છે. લોકોમાં વાહન પાર્ક કરવાની સહેજ પણ સેન્સ નથી ગમે ત્યાં પોતાનાં વાહનો પાર્ક કરી દેતાં હોય છે, જેના કારણે અન્ય લોકોને પણ મુશ્કેલીઓનો સામનો કરવો પડે છે. મેટ્રો કોર્ટમાં આડેધડ પાર્ક કરેલાં વાહનોના કારણે દિવ્યાંગ લોકોને પણ હેરાન થવું પડે છે. મેટ્રો કોર્ટમાં જવા દિવ્યાંગો માટે રેમ્પ પણ બનાવ્યો છે અને વ્હીલચેર પણ મૂકી છે. જોકે આ રસ્તો દિવ્યાંગો માટે કોઇ કામનો નથી કારણ કે અહીં કેટલાક લોકો પોતાનાં વાહનો પાર્ક કરે છે. કોર્ટમાં આવતા લોકોને એટલી પણ સેન્સ નથી કે અહીં વાહનો પાર્ક ના જ થાય…